PAGE  
2
ועדת העבודה, הרווחה והבריאות

הכנסת התשע-עשרה
נוסח לא מתוקן

מושב שני
<פרוטוקול מס' 254>
מישיבת ועדת העבודה, הרווחה והבריאות
יום שני, כ"ה בסיון התשע"ד (23 ביוני 2014), שעה 11:00
<סדר היום:>
<הצעת חוק למניעת העישון במקומות ציבוריים והחשיפה לעישון (תיקון מס' 4) (איסור עישון באצטדיון ספורט), התשע"ד-2014 – הצעתם של חברי הכנסת עדי קול, אלעזר שטרן, דוד צור, דב ליפמן, משה זלמן פייגלין, יואל רזבוזוב, איילת שקד>
נכחו:

<חברי הוועדה:> 
חיים כץ – היו"ר
יעקב מרגי

עדי קול

מיקי רוזנטל
<מוזמנים:> 
	חיים גבע
	–
	מנהל קידום בריאות, משרד הבריאות

	עו"ד מירב כהן
	–
	הלשכה המשפטית, משרד התרבות והספורט

	רפ"ק ג'ורג' קיווקריאן
	–
	עוזר היועץ המשפטי, המשרד לביטחון פנים


<ייעוץ משפטי: >
יעל סלנט
<מנהלת הוועדה:>
וילמה מאור
<רישום פרלמנטרי:>
אהובה שרון - חבר המתרגמים
<הצעת חוק למניעת העישון במקומות ציבוריים והחשיפה לעישון (תיקון מס' 4) (איסור עישון באצטדיון ספורט), התשע"ד- 2014– הצעתם של חברי הכנסת עדי קול, אלעזר שטרן, דוד צור, דב ליפמן, משה זלמן פייגלין, יואל רזבוזוב, איילת שקד>
<היו"ר חיים כץ:>
יום שני בשבוע, כ"ה בסיון, ה-23 ביוני 2014 ואני מתכבד לפתוח את ישיבת ועדת העבודה, הרווחה והבריאות. על סדר היום הצעת חוק למניעת העישון במקומות ציבוריים והחשיפה לעישון (תיקון מס' 4) (איסור עישון באצטדיון ספורט), התשע"ד-2014, הכנה לקריאה השנייה והשלישית.

היו לי הרבה לבטים עד לקבלת ההחלטה, כמי שמסתובב במגרשי הכדורגל, מי שבעבר הסתובב בארץ במגרשי הכדורגל, כמי שלאחרונה, בשנים האחרונות, הסתובב במגרשים הגדולים ביותר בעולם, אם בוומבלי, אם בברצלונה, אם בעוד מקומות. שם לא מעשנים. למרות שחוויית הכדורגל היא אפופה בעשן], שתייה, קללות וכל הוצאת האגרסיות שיש, לא מעשנים. באה הצעת החוק של חברת הכנסת עדי קול ואומרת שיהיו שני יציעים  למעשנים, לכל קבוצה יציע אחד,  ובכל המגרש יהיה אסור לעשן. ברור לך שיהיו כאן בעיות קשות של אכיפה. את אומרת שאת רוצה לעשות את הצעד הראשון.

<עדי קול:>
בדיוק.

<היו"ר חיים כץ:>
את רוצה ללכת לזה לפני שמישהו אחר ינסה לקחת לך את זה.

<עדי קול:>
אני רוצה לומר אמירה ברורה והיא שספורט ועישון לא הולכים ביחד.

<היו"ר חיים כץ:>
יש כאן מישהו שמתנגד לעניין?

<יעקב מרגי:>
שיקום.

<היו"ר חיים כץ:>
אין אף אחד שמתנגד. תעברי להקראה.

<יעל סלנט:>
הצעת חוק למניעת העישון במקומות ציבוריים והחשיפה לעישון (תיקון מס' 4) (איסור עישון באצטדיון ספורט), התשע"ד-2014
1. תיקון התוספת

בחוק למניעת העישון במקומות ציבוריים והחשיפה לעישון, התשמ"ג-1983, בתוספת, אחרי פרט 12א יבוא:

"12ב.
אצטדיון ספורט, למעט במקומות שהוקצו לעישון בידי הנהלת האצטדיון, אם הוקצו, כמפורט להלן:

(1) שני אזורים נפרדים של מושבים, ובלבד שמספר המושבים בהם אינו עולה על רבע ממספר המושבים באצטדיון כולו.

(2) חדר נפרד לחלוטין ששטחו אינו עולה על רבע מהשטח שהוקצה לציבור להמתנה בהפסקות, ובלבד שיש ובו סידורי אוורור תקינים והעישון בו אינו גורם למטרד בחלקים אחרים של האצטדיון".
<היו"ר חיים כץ:>
מי בעד?

הצבעה

בעד –  פה אחד
הצעת החוק אושרה

<היו"ר חיים כץ:>
לפני שנאשר, תגידי מי גברתי.

<מירב כהן:>
תודה אדוני היושב הראש. אני מהלשכה המשפטית במשרד התרבות והספורט. אני רק רוצה לחדד משהו קטן שנאמר כאן שנאמר ממש בהתחלה. דובר על כך שיהיה יציע באזור של כל קבוצה וזה דבר שחשוב להבין אותו כדי שזה יהיה באמת ישים  מבחינת האכיפה, שכל אוהד שנמצא ומגיע כדי להביע את התמיכה ואת האהדה שלו לקבוצה שלו יוכל לעשות את זה ביציע שלו. חשוב להגיד את הדברים.

<היו"ר חיים כץ:>
בסדר גמור. תודה רבה.

כל חברי הכנסת שנמצאים כאן, והם ארבעה במספר, אישרו את הצעת החוק כהכנה לקריאה השנייה והשלישית. אני מקווה שהצעת החוק תאושר בשבוע הבא -  נעשה מאמץ שזה יהיה בשבוע הבא – במליאה.

תודה רבה. הישיבה נעולה.

<הישיבה ננעלה בשעה 11:05.>
